Karjeras nedēļas aktivitātes

***Mani virtuālie karjeras palīgi***

Karjeras palīgi – profesiju pārstāvji

Skolēniem ir iespēja iepazīties ar internetā pieejamajiem resursiem. Uzzināt, kā pētīt profesijas, iegūt informāciju par profesijām, dzirdēt pieredzes stāstus, saprast kādām rakstura īpašībām jāpiemīt, kādām zināšanām un prasmēm jābūt, kādi mācību priekšmeti ir jāapgūst konkrētajā profesijā.

Noslēgumā izveido plakātu par TOP 3 profesijām.

Karjeras palīgi – vidusskolu/profesionālo skolu pārstāvji

Skolēni iepazīstas ar izglītības iespējām Latvijā, apgūst informācijas meklēšanu NIID datu bāzē, sīkāk izpēta mācību iestāžu piedāvājumu, ieklausās audzēkņu un skolotāju stāstījumā, dodas virtuālajā ekskursijā pa skolu.

Noslēgumā izpilda darba lapu, veido informatīvu materiālu par izvēlēto izglītības iestādi.

Karjeras palīgi – karjeras konsultanti/ lektori

Vecāko klašu skolēni iepazīsties ar video lekcijām “Tavas karjeras izvēles pamatsoļi”, “Karjeras izvēle pēc pamatskolas” un “Kā izveidot veiksmīgu karjeru”. Sekojot infografikas ” Kā plānot karjeru? ” shēmai noskaidro, kurā posmā atrodas, izstrādā savu karjeras un rīcības plānu mācību gadam.

Seko karjeras plāna izpildei visu mācību gadu.

Karjeras palīgs – interaktīva spēle

Jaunāko klašu skolēniem tiek piedāvāta profesiju spēle, kuru iespējams spēlēt virtuāli sev pieejamajā ierīcē. Spēlē iespējams izvēlēties kādu no 27 profesijām, uzdot jautājumus profesijas pārstāvim un saņemt atbildes. Liels izaicinājums ir gūt uzvaru spēlēs “Savāc”, “Noķer” un “Blociņš”.

Skolēni gūst priekšstatu par profesiju dažādību, iegūst informāciju.

pajautā

Karjeras palīgi – vecāki/ skolotāji

Svarīgi skolēna karjeras palīgi ir vecāki un skolotāji, kuriem ir

iespēja piedalīties interaktīvā tiešsaistes diskusijā, kurā tiks meklētas atbildes uz jautājumiem par sabiedrības izpratni karjeras atbalsta sniegšanā bērniem un jauniešiem, par paaudžu atšķirībām un problēmsituācijām ikdienā, kur meklēt un kā sniegt atbalstu saviem bērniem karjeras lēmumu pieņemšanā.

Piedāvājumā arī uz diskusiju rosinošas animācijas īsfilmiņas par bērnu karjeras jautājumiem.